CELEX: 32013R0708
Language: ro
Date: 2013-07-23 00:00:00
Title: Regulamentul de punere în aplicare (UE) nr. 708/2013 al Comisiei din 23 iulie 2013 privind clasificarea anumitor mărfuri în Nomenclatura combinată

25.7.2013   
            
            
               RO
            
            
               Jurnalul Oficial al Uniunii Europene
            
            
               L 200/10
            
         REGULAMENTUL DE PUNERE ÎN APLICARE (UE) NR. 708/2013 AL COMISIEI
   din 23 iulie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Comitetul Codului Vamal nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iulie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol (așa-numit „bandă cu LED-uri”) compus din diode emițătoare de lumină (LED), tranzistori, rezistențe și diode de protecție. Componentele sunt asamblate într-un circuit imprimat sub forma unei benzi metalice flexibile cu un strat adeziv protejat cu hârtie detașabilă, cu dimensiuni de aproximativ 17 × 1 cm. Componentele sunt interconectate.
                  Contactele de la capetele benzii pregătite pentru lipit (de exemplu, fire) permit conectarea la o sursă de alimentare de 12 V curent continuu.
                  Articolul constituie o sursă de lumină atunci când este alimentat cu curent electric.
                  Acesta este un aparat de iluminat proiectat pentru a fi utilizat, de exemplu, la mobilier.
                  
                      (1) A se vedea imaginea.
               
               
                  9405 40 99
               
               
                  Clasificarea se stabilește pe baza regulilor generale 1, 2 (a) și 6 pentru interpretarea Nomenclaturii combinate, precum și pe baza textului codurilor NC 9405, 9405 40 și 9405 40 99.
                  Dat fiind că se compune dintr-un ansamblu de circuite imprimate (a se vedea de asemenea notele explicative ale NC aferente subpoziției 8443 99 10 referitoare la subansamblurile electronice), articolul nu îndeplinește condițiile pentru a se încadra în categoria dispozitivelor semiconductoare sau a LED-urilor discrete în sensul poziției 8541. În consecință, clasificarea la poziția 8541 este exclusă.
                  Articolul are toate caracteristicile obiective ale unui aparat de iluminat de la poziția 9405. În consecință, clasificarea la poziția 8543 este exclusă.
                  Având în vedere caracteristicile sale obiective, articolul are caracterul esențial al unui aparat de iluminat complet de la poziția 9405, deoarece pentru a funcționa nu trebuie decât să fie conectat la o sursă de energie electrică.
                  Prin urmare, produsul trebuie clasificat la codul NC 9405 40 99, ca alte aparate de iluminat.
               
            
         
      
         (1)  Imaginea are un caracter strict informativ.